A jelenlegi többéves pénzügyi keret kiadásaira és elődei lezárására összpontosítva az előre jelzett kifizetések átlagosan 175 milliárd EUR-t tesznek ki, ezen belül a 2023–2024-es időszakban az átlag alatt, a 2026–2027 közötti időszakban pedig az átlag felett. A kifizetések csúcsidőszaka (2027) és a várható legalacsonyabb év (2024) közötti különbség körülbelül 36 milliárd EUR. Ezt a mintát a korábbi többéves pénzügyi keretekben is megfigyelték, mivel fokozatosan megszüntették a korábbi pénzügyi keretek zárókifizetéseit, és az új kiadási programok az adott többéves pénzügyi keret második felében ténylegesen elérték a teljes körű működést.

Az időszak alatti kifizetések a 2023-as csúcsot követően várhatóan folyamatosan csökkenni fognak, ami nagyrészt annak tudható be, hogy a NextGenerationEU-t az időszak elejére ütemezték. A kiáramlások ideiglenes növekedése 2026-ban várható, amikor a NextGenerationEU keretében valamennyi végső kifizetést teljesíteni kell. 2027-től az előrejelzés szinte kizárólag a 2021–2027-es időszakra vonatkozó többéves pénzügyi keret programjai keretében teljesített kifizetéseket tartalmazza.

Az uniós költségvetésből történő kifizetések a kötelezettségvállalásokat követik. Az e jelentésben szereplő becslések a 2023. évi költségvetési tervezetet VI kísérő pénzügyi programozás kötelezettségvállalásain alapulnak. Ezek közé tartozik a többéves pénzügyi keret kiigazítása VII a többéves pénzügyi keretről szóló rendelet 7. cikke szerinti szabályok és megosztott irányítás alá tartozó programok késedelmes elfogadása miatt, a többéves pénzügyi keretről szóló rendelet 5. cikke szerinti programspecifikus kiigazítások VIII , valamint a visszavont kötelezettségvállalásoknak a költségvetési rendelet 15. cikkének (3) bekezdése IX szerinti újbóli felhasználása. A bevételeket illetően az előrejelzés a saját forrásokról szóló határozat X bevételi rendszerén alapul. A bevételi előrejelzések figyelembe veszik a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodást (a továbbiakban: kilépésről rendelkező megállapodás) XI is.

Az előrejelzés a költségvetési rendelet 247. cikke (1) bekezdésének c) pontjával összhangban a következő öt évre vonatkozik V . Az időszak nagyrészt átfedésben van a tavalyi jelentéssel, amely kivételesen hét évre terjedt ki 2021 és 2027 között, hogy átfogó áttekintést nyújtson az akkor újonnan elfogadott többéves pénzügyi keret felső határain belül várható bevételbeáramlásokról és kiadáskiáramlásokról.

A kohéziós politika és a közös agrárpolitika (KAP) a 2021–2027-es időszakra vonatkozó többéves pénzügyi keretből származó becsült kifizetések több mint felét teszi ki. A hosszú távú előrejelzést ezért nagyrészt e két szakpolitika végrehajtásának előrejelzése határozza meg.

2a. fejezet – Kohéziós politika

A 2023–2027 közötti időszakra vonatkozó, a kohéziós politika új programozásával kapcsolatos kifizetési előrejelzések 177 milliárd EUR-t tesznek ki, ami körülbelül 8 milliárd EUR-val kevesebb, mint a tavalyi előrejelzésben. A 2021–2027-es programozási időszak elindításának jelentősebb késedelmei XIII befolyásolni fogják a kifizetéseket a többéves pénzügyi keret fennmaradó részében. 2021-ben nem fogadtak el nemzeti programot, és várhatóan 2022 végéig valamennyit jóváhagyják. A Covid19-világjárvány és annak szükségessége, hogy a helyreállítási kezdeményezéseket beépítsék a 2020 folyamán tárgyalt jogalkotási csomagba, a vonatkozó jogi aktusok későbbi elfogadásához vezetett, ami nagyrészt megmagyarázza a megfigyelt késedelmeket. Emellett a nemzeti hatóságoknak a NextGenerationEU végrehajtására való összpontosítása is szerepet játszhatott. Ezen előrejelzés technikai feltételezése az, hogy 2024-től a tagállamok megkezdik a 2021–2023-as időszakban felhalmozódott késedelmek részleges behozását, és a többéves pénzügyi keret utolsó éveiben a 2014–2020-as időszakhoz hasonló végrehajtási ütemet fognak elérni. Ez a feltételezés a jelenlegi geopolitikai és gazdasági instabilitás miatt megnövekedett bizonytalanság, valamint a projektek hosszú távú végrehajtására vonatkozó múltbeli viszonyítási alap hiányán alapul.

Az előrejelzés felfelé és lefelé mutató kockázatai jelentősek. A tagállamok további erőfeszítéseket tehetnek annak érdekében, hogy 2023-tól felgyorsítsák a végrehajtást, és az előző programozási időszak végrehajtásának ütemét korábban is el lehet érni. A kifizetések a REPowerEU XIV kezdeményezéshez kapcsolódóan is felgyorsulhatnak, amelynek keretében a Bizottság azt javasolta, hogy a tagállamoknak lehetőségük legyen kohéziós előirányzataik legfeljebb 12,5 %-át átcsoportosítani a Helyreállítási és Rezilienciaépítési Eszközbe (ami az előrejelzésben nem tükröződik), a már rendelkezésre álló 5 %-os átcsoportosítási lehetőségre építve, és csak a REPowerEU célkitűzéseihez rendelve 7,5 %-os átcsoportosítási lehetőséget. Ezzel szemben, ha a tagállamok nem tesznek további erőfeszítéseket, az egyéves késedelem továbbra is fennáll. Következésképpen ez késleltetné a kifizetéseket, és az n+3 kötelezettségvállalás-visszavonási szabályok miatt példátlanul magas szintű kötelezettségvállalás-visszavonásokhoz vezetne.





3. ábra – A 2a. fejezet kifizetési előrejelzése (a 2021–2027-es többéves pénzügyi keret kötelezettségvállalásai), valamint kedvező és kedvezőtlen forgatókönyvek (milliárd EUR-ban)

Előrejelzés Kifizetések

Kedvezőtlen forgatókönyv

Kedvező forgatókönyv

3. fejezet – Közös agrárpolitika (KAP)

A KAP I. pillérére vonatkozó kifizetési előrejelzés – 208 milliárd EUR a 2023–2027 közötti időszakban – a legutóbbi pénzügyi programozást és a KAP két pillére közötti tagállami átcsoportosításokat tükrözi.

A kohéziós politikával ellentétben nem várható késedelem a II. pillér – az Európai Mezőgazdasági Vidékfejlesztési Alap (EMVA) – végrehajtásában a kétéves átmeneti rendelkezések miatt, amelyek 2022-ig meghosszabbították a 2014–2020-as programokat. Tekintettel arra, hogy valamennyi tagállam benyújtotta az új KAP-ra vonatkozó stratégiai tervét, a 2023–2027-es programok hatékony végrehajtása várhatóan már 2023-ban megkezdődik, azaz a 2021. júniusi előrejelzési jelentésben feltételezettnél egy évvel korábban.

A 2021 és 2027 közötti időszakra vonatkozó többéves pénzügyi keretből származó kifizetésekre vonatkozó előrejelzés az előző programozási időszak utolsó két ügyletrészsorozatához (2021 és 2022) kapcsolódó kifizetéseket is tartalmazza. Ezeket várhatóan 2026-ig fedezik majd kifizetések (lásd a 2.2. pontot: A 2021 előtti kötelezettségvállalásokhoz kapcsolódó kifizetések).

A 2014–2022-es EMVA-programok előrehaladtával és az új KAP-tervek jóváhagyásával az EMVA végrehajtása várhatóan folyamatosan halad. A 2024 és 2027 közötti időszakban azonban bizonyos éves eltérések várhatók, és a kifizetések különösen 2026-ban koncentrálódnak, mivel átfedés van a korábbi programok lezárása (a kötelezettségvállalások visszavonására vonatkozó n+3 szabály alapján) és az új programok gyorsabb bevezetése (az n+2 kötelezettségvállalás-visszavonási szabály alapján) között. Emellett az EMVA-kifizetések felgyorsulhatnak a REPowerEU kezdeményezéshez kapcsolódóan, hasonlóan a kohéziós politikai alapokhoz (lásd a fenti pontot).

Egyéb programok és fejezetek

Az ötéves időszak alatt az összes többi fejezet tekintetében növekednek az előre jelzett kifizetések, ami több tényező kombinációjából adódik:

-Az olyan új kezdeményezések, mint az Unió biztonságos konnektivitási programja XV és a csipekről szóló európai jogszabály XVI , az időszak elejére ütemezik a kifizetéseket, főként az 1. fejezeten belül.

-A közelmúltbeli geopolitikai kihívások a 4. fejezet (Migráció és határigazgatás), az 5. fejezet (Biztonság és védelem) és a 6. fejezet (Szomszédság és a világ) alá tartozó programok kifizetéseinek felgyorsulását feltételezik.

-Egyes programok 2021-ben történő késedelmes elindítása a későbbi években a kifizetések újraelosztásához fog vezetni. A tavalyi előrejelzéshez képest bekövetkezett jelentősebb változás a brexit miatti kiigazításokra képzett tartalékot érinti, amelyre vonatkozóan az elfogadott jogi aktus XVII a kifizetések egyenletesebb elosztását írja elő az évek között, mint a Bizottság jelentős előfinanszírozási részletre vonatkozó javaslata, amely alátámasztotta a tavalyi előrejelzést.

4.A 2021 előtti kötelezettségvállalások teljesítéséhez kapcsolódó kifizetések

A 2021 előtti kötelezettségvállalások (reste à liquider – RAL) teljesítésére vonatkozó kifizetési előrejelzés aktualizálásra kerül a 2021-ben teljesített és a 2022. évi költségvetésben tervezett kifizetések figyelembevétele érdekében. A következő öt évre vonatkozó 110 milliárd EUR-s előrejelzés nagyjából összhangban van a tavalyi előrejelzéssel, bizonyos éves eltérésekkel.

2a. fejezet – Kohéziós politika